Pomurska obzorja
type: channel
description: The journal POMURSKA OBZORJA is a professional printed periodical publication of the Pomurje Academy – PAZU. The main purpose of publishing the journal is to publish professional contributions with natural science, technical, biotechnical, medical, humanistic and social science content and thus to inform both the professional and lay public about developments and innovations in these fields. Special attention is paid to publishing professional contributions that will discuss topics related to Pomurje. The journal is open access, published professional contributions are freely available on the website.
publisher: Univerza v Mariboru, Unvierzitetna založba
language: en
publication name: Pomurska obzorja
issn: 2350-6113
items: OB OBLETNICI FORMIRANJA IN DELOVANJA PREKMURSKE BRIGADE LETA 1945
items: STOLETJE POMURSKEGA AKADEMIKA DR. VLADIMIRJA KOSA (1924-2022)
items: PRIMER OBLIKOVANJA EMBALAŽE PRILAGOJENE SLABOVIDNIM
items: NOVEJŠI RAZVOJ RODNOSTI PO REDU ROJSTVA V SLOVENIJI
items: KJE SO MOJI KLJUČI: SPOZNAVANJE DEMENCE SKOZI ZGODBE
items: REGENERACIJA PRI PLAŠČARJU CIONA
items: KRATEK UVOD V RADIJSKO ASTRONOMIJO
items: Pogled uporabnikov na zdravstveni sistem v Sloveniji
items: Tehnologije insektne biokonverzije - izkoriščanje priložnosti in premagovanje izzivov
items: Kako določiti dimenzijo 3D kompleksnim strukturam oblike reliefa?
items: Politično-geografska in demografska protislovja vojne v Ukrajini
items: Policijsko delo v skupnosti na območju Policijske uprave Murska Sobota – z roko v roki za varen vsakdan
items: Ogromne kazni in veliko novih obveznosti glede uvedbe direktive NIS2
items: Interaktivni elementi na prehrambni embalaži
items: Prehod od naravne k načrtovani rodnosti v Sloveniji: spremembe v tridesetih letih od leta 1991 do 2021
items: Inovativnost, digitalizacija in uspešnost organizacije
items: Zakaj glasba našega, slovenskega Slavka Osterca (1895-1941) ne zveni zgolj pomursko/prekmursko/prleško, pač pa kozmopolitsko?
items: Reciklabilnost tiskane RFID antene na digitalnem odtisu
items: Vzroki za curke plazme v Zemljinem magnetnem ovoju
items: Radiološke spremembe pljuč pri COVID-19 pljučnici
items: Kapljice vode na spolzkih tekočekristalnih površinah
items: Človeški kapital kot trajnostno vodilo v gospodarski razvoj Pomurja
items: Model krožnega gospodarstva in trajnostne rešitve recikliranja gradbenih odpadkov
items: Modeli za okrepitev raziskovalnega potenciala Pomurja
items: Vpliv podnebnih sprememb na razvoj medonosne čebele
items: Zoltan Kerčmar, evangeličanski duhovnik in informator UDV
items: Hrvaška, madžarska, slovenska glasba nas bogati, povezuje, se oglaša in združuje povsod; je brezmejna in univerzalna
items: Coalovi indeksi v Sloveniji
items: Metafore v diskurzu o podnebnih spremembah v slovenskih, nemških in madžarskih medijih
items: Ali imamo energetično, gospodarsko in finančno krizo v EU? Ali v globalnem svetu EU izgublja konkurenčno sposobnost?

OB OBLETNICI FORMIRANJA IN DELOVANJA PREKMURSKE BRIGADE LETA 1945
type: item
description: V letu 2025 bomo obeleževali 80-obletnico konca 2. svetovne vojne in s tem tudi dokončne osvoboditve slovenskih pokrajin izpod okupatorskih oblasti. Vojaško-zgodovinski viri partizanstvo v Prekmurju prikazujejo kot posebno. Razlogov je več, od geografskih in topografskih, do političnih, ker je bilo Prekmurje od decembra 1941 priključeno Kraljevini Madžarski in tako v posebnem okupacijskem režimu in razmerah. To pa velja tudi za zaključek vojne, saj je bilo Prekmurje prva osvobojena slovenska pokrajina. Na podlagi proučitve dostopnih virov predstavljam oblikovanje in delovanje edine večje prekmurske partizanske enote - Prekmurske brigade. Ta je bila ustanovljena na dan (prvega) podpisa kapitulacije Nacistične Nemčije - 7. 5. 1945 in delovala v Sloveniji do 30. 5., zatem pa bila še deset dni razporejena v Ivniku (Eibiswaldu) v Avstriji, nakar so jo demobilizirali, del kadra pa razporedili v preostale enote 14. divizije Jugoslovanske armade. Raziskovanje bazira na praktično edinem uradnem vojaško-zgodovinskem dokumentu o 1. slovenski prekomurski brigadi in domačem zborniku o Prekmurski brigadi. K temu so dodani dogodki, ki so predhodili oblikovanju brigade in kažejo na posebnosti narodnoosvobodilnega boja v Prekmurju. Tega in nekaterih ugotovitev iz analize dostopnih virov in dokumentov, ki do sedaj niso bili toliko izpostavljeni, se lotevam v razpravi.
subject: Articles
  topic: section
subject: Prekmurska brigada
  topic: keywords
subject: struktura brigade
  topic: keywords
subject: vojaška pot brigade
  topic: keywords
subject: predhodni dogodki pred formiranjem
  topic: keywords
creator: ALOJZ ŠTEINER
rights: Copyright (c) 2025 Pomurska obzorja
date: 2025-09-27
publication date: 2025-09-27
starting page: 29
ending page: 49
doi: 10.18690/pomurska-obzorja.12.23.29-49.2025

STOLETJE POMURSKEGA AKADEMIKA DR. VLADIMIRJA KOSA (1924-2022)
type: item
description: Leta 2024 mineva 100 let, odkar se je 2. junija 1924, v Murski Soboti rodil pomurski akademik, misijonar, pesnik, prevajalec, univerzitetni profesor, esejist dr. Vladimir Kos. Najzgodnejšo mladost je preživel v Murski Soboti, potem se je družina preselila v Maribor, kjer je obiskoval osnovno šolo in gimnazijo. Leta 1941 je pred nacistično okupacijo zbežal k stricu v Ljubljano, ostali del družine je moral v izgnanstvo v Srbijo. Končal je gimnazijo v Ljubljani, potem so ga italijanski okupatorji internirali v Gonars od koder so ga zaradi bolezni odpustili. V Ljubljani je začel študij bogoslovja, ki ga je prekinil saj so univerzo zaprli in se je odločil za odhod k domobrancem. Leta 1945 je pobegnil v Rim, kjer je nadaljeval študij teologije in ga končal z doktoratom leta 1952. Potem se je dve leti pripravljal na misijonarsko delo na Irskem in prišel na Japonsko leta 1956. Tam je poučeval na jezuitski univerzi Sofia nemščino, filozofijo in teologijo. Stanoval je v revnem predelu Tokia Adači-ku, kjer je pomagal pri delu z otroci brez staršev in je zgradil dom za brezdomne in revne starejše osebe. Pesmi je začel pisati že v gimnaziji v Mariboru in begunskih taboriščih v Avstriji, kjer so izšle njegove prve zbirke. Objavljal je v Slovenski kulturni akciji v Argentini, v samozaložbi v Tokiu je izšla edina knjiga v slovenščini na Japonskem Dober večer Tokio. Leta 1994 mu je bil končno podeljen slovenski potni list ob stalnem prizadevanju brata karikaturista Božota Kosa. Leta 1995 se je po 50 letih lahko prvič vrnil v Slovenijo. Od takrat je skoraj vsako leto do svojega 95 leta prihajal predavat na Univerzo v Maribor, Univerzo v Ljubljani, Katoliški inštitut in Svetovni slovenski kongres. Prejel je državno odlikovanje ob svoji 80 letnici in nagrado Prešernovega sklada ob 90 letnici. Umrl je leta 18. julija 2022 v 99 letu starosti v Tokiu, kjer je tudi pokopan.
subject: Articles
  topic: section
subject: dr. Vladimir Kos
  topic: keywords
subject: Japonska
  topic: keywords
subject: Prekmurje
  topic: keywords
subject: misijonar
  topic: keywords
subject: pesnik
  topic: keywords
creator: STANISLAV RAŠČAN
rights: Copyright (c) 2025 Pomurska obzorja
date: 2025-09-27
publication date: 2025-09-27
starting page: 19
ending page: 28
doi: 10.18690/pomurska-obzorja.12.23.19-28.2025

PRIMER OBLIKOVANJA EMBALAŽE PRILAGOJENE SLABOVIDNIM
type: item
description: Ena od ključnih težav s katerimi se srečujejo slepi in slabovidni, je možnost dostopa do informacij na embalaži. Ker osebe z okvaro vida ne morejo pridobiti informacij iz okolice s pomočjo vida kot zdravi, si pomagajo s kompenzacijo čutil, kot je tip. Reliefni sistem zapisa, kot je Braillova pisava ali brajica jim omogoča, da s tipom pridobijo pomembne informacije. Namen raziskave je bil oblikovati primer zloženke za določen izdelek z različnimi prilagoditvami za slepe in slabovidne. Izdelali smo več različic in jih pokazali slepim in slabovidnim. S tem smo želeli preveriti njihovo uporabniško izkušnjo, poleg tega smo želeli izvedeti, katera prilagoditev jim najbolj olajša uporabo embalaže oziroma izdelka. Njihova mnenja smo nato analizirali in na koncu predstavili predlog izboljšane embalaže. Ugotovili smo, da je pomembno, da je oblikovanje embalaže čim preprostejše, pregledno in vključuje tipne površine, kot je napis za tipno branje ali izrezi. Vključitev QR-kode, ki vsebuje celotno besedilo na embalaži in omogoča prikaz povečanega besedila na mobilnem telefonu ali zvočni zapis, se je izkazala kot najprimernejša prilagoditev za slepe in slabovidne.
subject: Articles
  topic: section
subject: embalaža
  topic: keywords
subject: oblikovanje
  topic: keywords
subject: QR koda
  topic: keywords
subject: tipne oznake
  topic: keywords
subject: testiranje
  topic: keywords
creator: DIANA GREGOR SVETEC
creator: ALENKA LETNAR
rights: Copyright (c) 2025 Pomurska obzorja
date: 2025-09-27
publication date: 2025-09-27
starting page: 9
ending page: 18
doi: 10.18690/pomurska-obzorja.12.23.9-18.2025

NOVEJŠI RAZVOJ RODNOSTI PO REDU ROJSTVA V SLOVENIJI
type: item
description: Med demografi vse bolj prevladuje mnenje, da rodnosti tako v Sloveniji kot drugod po Evropi v prihodnjih letih in desetletjih ne bo mogoče povečati na raven, ki bi dolgoročno zagotavljala enostavno obnavljanje prebivalstva. Kljub temu pa je še zmeraj tudi živa ideja, da bi spodbujanje rojevanja drugega in tretjega otroka, morda pa tudi četrtega otroka v družini, lahko dvignilo rodnost na raven, ki bi skupaj z zmernimi neto pozitivnimi in selekcioniranimi migracijami zagotovila dolgoročno nemoteno obnavljanje prebivalstva. Zaradi tega je pomembna analiza rodnosti po redu rojstva, ki smo jo opravili v tem besedilu. Analiza za zadnja desetletja kaže za Slovenijo, da v razmerah prenizke rodnosti prevladujejo rojstva nizkih redov rojstva. To sta največkrat prva dva reda rojstva. Verjetnost povečanja družine, ki kaže, koliko družin z dvema otrokoma se odloči za rojstvo tretjega otroka, se po vseh naših tablicah drastično zniža v primerjavi z verjetnostjo, da družina z enim otrokom dobi drugega otroka. Hkrati pa nekaj večje verjetnosti povečanja družine za rojstva višjih redov ne morejo kompenzirati tega ključnega padca, ker je rojstev višjih redov v razmerah prenizke rodnosti zelo malo. Vse to pa je skupaj s trdno uveljavljeno normo rojevanja le enega do dveh otrok v povprečju na družino v Sloveniji zelo slaba popotnica za učinkovitost prebivalstvene politike, ki bi želela dvigniti normo na povprečno dva do tri otroke na družino.
subject: Articles
  topic: section
subject: rodnost
  topic: keywords
subject: Slovenija
  topic: keywords
subject: demografija
  topic: keywords
subject: rojstvo
  topic: keywords
subject: prebivalstvo
  topic: keywords
creator: Janez Malačič
rights: Copyright (c) 2025 Pomurska obzorja
date: 2025-09-27
publication date: 2025-09-27
starting page: 1
ending page: 7
doi: 10.18690/pomurska-obzorja.12.23.1-7.2025

KJE SO MOJI KLJUČI: SPOZNAVANJE DEMENCE SKOZI ZGODBE
type: item
description: Zgodbe so močno orodje za razumevanje bolezni in imajo pomembno vlogo v narativni medicini. To orodje lahko učinkovito uporabimo pri spoznavanju demence in njenih vplivov na osebe z demenco, njihovih bližnjih in družbe v celoti. Zgodbe o demenci omogočajo globlji vpogled v raznolikost bolezni, hkrati pa razkrivajo skrivnosti bolnikov in njihovih družin. V družbi, kjer stigma in družinske skrivnosti otežujejo zgodnje prepoznavanje demence, pripovedovanje zgodb odpira prostor za razbijanje tabujev in krepitev medosebnega razumevanja. Kratke zgodbe, ki so bralcem in bralkam pogosto bolj dostopne kot zahtevna strokovna ali druga daljša besedila, omogočajo poistovetenje z izkušnjami drugih in lažje prepoznavanje prvih znakov bolezni, ki jih svojci na začetku težko opazijo. Pisanje zgodb ima lahko zdravilne učinke zlasti za svojce, obenem pa prispeva k širšemu razumevanje demence. V prispevku je predstavljen primer literarnega ustvarjanja, ki vključuje spodbujanje k pisanju in deljenju zgodb, kar povečuje empatijo in ruši predsodke o demenci.
subject: Articles
  topic: section
subject: demenca
  topic: keywords
subject: zgodbe
  topic: keywords
subject: narativna medicina
  topic: keywords
subject: stigma
  topic: keywords
subject: empatija
  topic: keywords
creator: Zdenka Čebašek-Travnik
creator: Saša Novak
rights: Copyright (c) 2025 Pomurska obzorja
date: 2025-09-27
publication date: 2025-09-27
starting page: 27
ending page: 33
doi: 10.18690/pomurska-obzorja.12.22.27-33.2025

REGENERACIJA PRI PLAŠČARJU CIONA
type: item
description: Ciona intestinalis je plaščar (poddeblo Tunicata, deblo strunarji/Chordata), ki je spoznan za enega najbližjih živečih sorodnikov vretenčarjev. Vendar pa ima Ciona v osupljivem nasprotju z večino vretenčarjev, ki kažejo omejene sposobnosti regeneracije, močne regenerativne sposobnosti. Na primer: strukture, odstranjene iz distalnega dela telesa, kot sta sifon (prebavna odprtina) in možgani, se lahko popolnoma regenerirajo iz preostalega proksimalnega dela telesa v le nekaj tednih. Preučevali smo nekatere celične in molekularne mehanizme, ki sodelujejo pri regeneraciji distalnih delov telesa. Odstranitev distalnih struktur sproži celično smrt (apoptozo) na mestu rane in pošlje signal rastnega faktorja Wnt v škržno košaro – dihalni in prehranjevalni organ, ki se nahaja v proksimalnem delu telesa. Matične celice v škržni košari se aktivirajo za delitev in pošiljanje migratornih predniških celic na mesto rane, kjer se diferencirajo v regenerirajoča distalna tkiva in organe. Distalna regeneracija zahteva izražanje številnih genov, vključno s hsp70, ki je nujen za pravilno zvijanje proteinov, in genov, vključenih v signalno pot Delta/Notch, ki usmerja diferenciacijo v obnavljajočih se tkivih. Namen prihodnjih študij o regeneraciji pri Cioni je pojasniti, zakaj je večina vretenčarjev izgubila sposobnost regeneracije in razviti načrt za obnovitev te sposobnosti.
subject: Articles
  topic: section
subject: regeneracija
  topic: keywords
subject: matične celice
  topic: keywords
subject: signalizacija Wnt
  topic: keywords
subject: Delta-Notch pot
  topic: keywords
subject: asimetrična regeneracija
  topic: keywords
creator: Špela Gorički
creator: William Jeffery
rights: Copyright (c) 2025 Pomurska obzorja
date: 2025-09-27
publication date: 2025-09-27
starting page: 15
ending page: 25
doi: 10.18690/pomurska-obzorja.12.22.15-25.2025

KRATEK UVOD V RADIJSKO ASTRONOMIJO
type: item
description: Začetki radijske astronomije segajo v leto 1933, ko je Karl Jansky odkril radijski izvor v središču Galaksije. Grote Reber je leta 1937 zgradil prvi parabolični reflektor, s katerim je izdelal prve radijske zemljevide Rimske ceste. Med ključnimi odkritji je radijska emisija nevtralnega vodika pri valovni dolžini 21 cm, ki omogoča preučevanje strukture in rotacije Galaksije, saj radijsko valovanje prodira skozi goste oblake prahu, ki blokirajo vidno svetlobo. Radijsko emisijo delimo na termično (zaradi temperature telesa) in netermično, kot je sinhrotronsko sevanje, ki nastaja zaradi interakcije elektronov z magnetnimi polji. Radijski teleskopi, na primer parabolični reflektorji, zbirajo radijsko valovanje in ga usmerjajo v žarilec z anteno. Visoko ločljivost dosežejo z interferometrijo, ki združuje signale več anten in omogoča ustvarjanje podrobnih slik radijskih izvorov. Pri opazovanju se uporabljajo občutljivi radijski sprejemniki s širokopasovnimi ojačevalci in dolgim integracijskim časom, kar omogoča zaznavanje šibkih signalov iz vesolja.
subject: Articles
  topic: section
subject: Radijska astronomija
  topic: keywords
subject: Interferometrija
  topic: keywords
subject: Radijsko sevanje
  topic: keywords
subject: Parabolični reflektor
  topic: keywords
subject: Radijski sprejemnik
  topic: keywords
creator: Rok Vogrinčič
rights: Copyright (c) 2025 Pomurska obzorja
date: 2025-09-27
publication date: 2025-09-27
starting page: 1
ending page: 14
doi: 10.18690/pomurska-obzorja.12.22.1-14.2025

Pogled uporabnikov na zdravstveni sistem v Sloveniji
type: item
description: Pri preučevanju odnosa ljudi do družbeno-političnih podsistemov, se raziskovalci osredotočajo na stopnjo legitimnosti političnih sistemov, ki se razlikuje glede na kulturne, zgodovinske in sociološke kontekste. Analiza političnega zaupanja se opira na občutek, da so lastni interesi upoštevani v političnem procesu. Zdravstveni sistem ima ključno vlogo pri doseganju najboljšega možnega zdravstvenega stanja prebivalstva, kar je osnovni cilj vsakega sistema zdravstvenega varstva. Vpliv spola na zadovoljstvo s storitvami v zdravstvu ni povsem jasen. Starejši pacienti običajno kažejo več zadovoljstva, delovno aktivni mlajši pa cenijo hitro dostopnost. Zadovoljni pacienti sodelujejo bolje pri zdravljenju, vendar resnejše zdravstvene težave lahko vplivajo na zadovoljstvo. Izobrazba, čustveno stanje in splošno zadovoljstvo vplivajo tudi na oceno storitev zdravstva. Nacionalni zdravstveni sistemi se soočajo s pritiski demografskih, gospodarskih in socialnih sprememb, kar zahteva nenehne prilagoditve in izboljšave v zagotavljanju kakovostnih zdravstvenih storitev pri čemer so odločevalcem lahko v pomoč izsledki standardiziranih raziskav kot je Mednarodna družboslovna anketa (ISSP) in rezultati nacionalne raziskave o izkušnjah pacientov z obravnavo v bolnišnici.
subject: Articles
  topic: section
subject: sistem zdravstvenega varstva
  topic: keywords
subject: zadovoljstvo pacientov
  topic: keywords
subject: kakovost
  topic: keywords
subject: izkušnje pacienta
  topic: keywords
subject: mednarodna družboslovna anketa
  topic: keywords
creator: TADEJ OSTRC
creator: SAMO UHAN
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 15
ending page: 28
doi: 10.18690/pomurska-obzorja.11.21.15-28.2024

Tehnologije insektne biokonverzije - izkoriščanje priložnosti in premagovanje izzivov
type: item
description: V agroživilski industriji smo priča inovacijam, ki jih poganjajo makro trendi, s poudarkom na trajnosti in vse večjem povpraševanju po beljakovinah. To je privedlo do razcveta področja, ki se ukvarja z implementacijo tehnologij reje insektov z namenom pridobivanja visokokakovostne krme za živali in iskanja naravnih in trajnostnih virov beljakovin. Priložnosti v tej panogi vključujejo trajnostne koristi, saj imajo žuželke visoko stopnjo pretvorbe hrane, za gojenje pa potrebujejo majhne površine in manj energije v primerjavi s preostalimi rejnimi živalmi. Uvedba tehnologij insektne biokonverzije lahko bistveno pripomore k zmanjšanju količine zavrženih organskih surovin. Robotika in avtomatizacija imata prav tako pomembno vlogo pri zagotavljanju doslednosti proizvodnih procesov. Enega največjih izzivov predstavljajo regulatorni okvirji, ki so, zaradi relativne novosti tega področja, večinoma neznani. Velik izziv ostaja tudi prenos tehnologij v večja, industrijska merila. Treba bo premagati različne ovire in poiskati inovativne rešitve, da bo krma iz žuželk postala učinkovit in trajnosten vir beljakovin.
subject: Articles
  topic: section
subject: insektna biokonverzija
  topic: keywords
subject: krožno gospodarstvo
  topic: keywords
subject: proteinska tranzicija
  topic: keywords
creator: LUKA IRENEJ PEČAN
creator: EMA LUNA KARARA GERŠAK
creator: ALEŠ KUHAR
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 9
ending page: 14
doi: 10.18690/pomurska-obzorja.11.21.9-14.2024

Kako določiti dimenzijo 3D kompleksnim strukturam oblike reliefa?
type: item
description: V naravi imamo veliko geometrijskih objektov, ki so nepravilni in jih ni mogoče opisati s klasično evklidsko geometrijo. Zato potrebujemo novo metodo za opis nepravilnosti takih objektov. Taka nova metoda je fraktalna geometrija. V zadnjem času je koncept fraktalne geometrije, ki je bil prvotno razvit za analizo nepravilnih značilnosti v naravi, našel vse večjo uporabo na področju naravoslovja tudi za karakterizacijo oblik naravnega terena. Ključ fraktalne geometrije je fraktalna dimenzija, ki opisuje kompleksnost fraktalov in geometrijsko nepravilnost objektov. Merjenje fraktalnih dimenzij je postalo običajna praksa za opis strukturnih lastnosti kot je na primer hrapavost površine.
subject: Articles
  topic: section
subject: fraktalna geometrija
  topic: keywords
subject: relief
  topic: keywords
subject: 3D kompleksne strukture
  topic: keywords
subject: Fraktalna dimenzija
  topic: keywords
creator: MATEJ BABIČ
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 1
ending page: 8
doi: 10.18690/pomurska-obzorja.11.21.1-8.2024

Politično-geografska in demografska protislovja vojne v Ukrajini
type: item
description: Današnji rusko-ukrajinski konflikt ima daljšo predzgodovino kot posledico geopolitične umestitve Ukrajine in Rusije v mednarodni prostor po razpadu Sovjetske zveze, ki je dosegla vrhunec z izbruhom prve vojne leta 2014, po kateri je Rusija enostransko anektirala polotok Krim. Notranja nasprotja v Ukrajini so se stopnjevala s konfliktom v Donbazu, kjer je bilo leta 2015 doseženo krhko premirje, a je izven kontrole osrednje oblasti ostala približno tretjina gosto poseljenega ukrajinskega Donbaza. 24. februarja 2022 je prišlo do nove, a tokrat mnogo širše vojne, ko se je v Ukrajino neposredno, s svojo vojsko in tehniko vmešala Rusija. Namen prispevka je prikazati ključne geopolitične, politično-geografske in demografske vzroke in ozadje za današnjo vojno. Prispevek zato analizira konstitucijo ukrajinske državnosti, jezikovno in etnično ter demografsko strukturo Ukrajine, s poudarkom na vzhodnem delu države. Osrednja teza prispevka je, da je današnja vojna predvsem posledica nerešenega ruskega narodnega vprašanja iz časov razpada Sovjetske zveze.
subject: Articles
  topic: section
subject: vojna v Ukrajini
  topic: keywords
subject: rusko-ukrajinska razmejitev
  topic: keywords
subject: rusko narodno vprašanje
  topic: keywords
subject: ukrajinske migracije
  topic: keywords
subject: etničnost
  topic: keywords
creator: DAMIR JOSIPOVIČ
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 59
ending page: 76
doi: 10.18690/pomurska-obzorja.11.20.59-76.2024

Policijsko delo v skupnosti na območju Policijske uprave Murska Sobota – z roko v roki za varen vsakdan
type: item
description: Policijsko delo v skupnosti predstavlja enega izmed novejših (nikakor pa ne več tako zelo novih) načinov zagotavljanja varnosti. Namen prispevka je predstaviti rezultate raziskave na območju Policijske uprave Murska Sobota, kjer smo izvedli intervjuje z vodji policijskih okolišev v ruralnih in urbanih predelih Pomurja. Dobljeni rezultati potrjujejo predhodne ugotovitve, da v urbanih območjih približno dve tretjini prebivalcev ne pozna vodje policijskega okoliša in je zato tudi medsebojno sodelovanje med prebivalci in policijo slabše kot na podeželju. V zaključku razpravljamo o možnostih za izboljšavo ugotovljenega stanja v Pomurju.
subject: Articles
  topic: section
subject: policijsko delo v skupnosti
  topic: keywords
subject: varnost
  topic: keywords
subject: ruralno okolje
  topic: keywords
subject: urbano okolje
  topic: keywords
subject: Policijska uprava Murska Sobota
  topic: keywords
creator: KATJA EMAN
creator: DAMIR IVANČIĆ
creator: DEJAN BAGARI
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 77
ending page: 89
doi: 10.18690/pomurska-obzorja.11.20.77-89.2024

Ogromne kazni in veliko novih obveznosti glede uvedbe direktive NIS2
type: item
description: Na tisoč slovenskih podjetij, občin, bolnic, državnih ustanov, čaka kmalu najnovejša kibernetična obveznost imenovana NIS2 (varnost omrežij in informacija ali Network and Information Security). Široko prediskutovana evropska smernica ima za cilj nekompromisno posilit kibernetično varnost podjetjem in državnim organom – ustanov v EU kot celote. Stroške, ki ne bodo majhni bodo morale plačati sama podjetja oziroma državne ustanove s potrebnimi tehničnimi, operativnimi in organizacijskimi ukrepi, ki jih bo zahtevala izvedba odloka oziroma navedena smernica.
subject: Articles
  topic: section
subject: Direktiva NIS2
  topic: keywords
subject: Varnost omrežij in informacij
  topic: keywords
subject: kibernetična varnost
  topic: keywords
creator: FLORIAN DE MARGAN
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 33
ending page: 42
doi: 10.18690/pomurska-obzorja.11.20.33-42.2024

Interaktivni elementi na prehrambni embalaži
type: item
description: Interaktivna embalaža nadgradi osnovno informacijsko funkcijo embalaže in ustvarja dvosmerno komunikacijo med uporabnikom in embalažo. Med interaktivno embalažo uvrščamo nosilce za prenos podatkov, kot so 2D kode, radiofrekvenčna identifikacija (RFID), visokofrekvenčna komunikacija kratkega dosega (NFC) in obogatena resničnost (AR). V prispevku je predstavljena interaktivnost, osredotočeno na področje poznavanja in uporabe inteligentnih elementov na embalaži ter njihov vpliv na potrošnika. Raziskava se je osredotočila na prehrambno embalažo. Za pridobivanje podatkov je bila izvedena spletna anketa, dobljene rezultate pa smo statistično ovrednotili. Rezultati so pokazali, da potrošniki poznajo interaktivno embalažo, vendar pa ne uporabljajo njene funkcije pogosto. Največkrat prepoznajo in odčitajo QR kodo, najmanj izkušenj pa imajo z obogateno resičnostjo.
subject: Articles
  topic: section
subject: interaktivna embalaža
  topic: keywords
subject: QR koda
  topic: keywords
subject: NFC oznaka
  topic: keywords
subject: obogatena resničnost
  topic: keywords
subject: anketa
  topic: keywords
creator: DIANA GREGOR SVETEC
creator: TINA ŽURBI
creator: ANDREJA POGAČAR
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 49
ending page: 58
doi: 10.18690/pomurska-obzorja.11.20.49-58.2024

Prehod od naravne k načrtovani rodnosti v Sloveniji: spremembe v tridesetih letih od leta 1991 do 2021
type: item
description: Prehod od naravne k načrtovani zakonski rodnosti je v Sloveniji potekal v skladu z modelom A.J. Coale-a in T.J. Trussell-a do 1990ih let. Raven načrtovanja teh rojstev pa je pri nas zaostajala ne le za Švedsko ampak tudi za Italijo. V obdobju 1991 – 2021 pa je prišlo do velikih sprememb starostno specifične rodnosti nasploh in zakonske rodnosti še posebej. Prišlo je do obsežnega prelaganja rojstev v višjo starost. Ta je bila lahko tudi deset ali več let višja. Zato smo morali na osnovi analize zakonske rodnosti v Sloveniji s pomočjo modela ameriških demografov zavrniti hipotezo, da se je načrtovanje zakonskih rojstev pri nas v obdobju 1991 – 2021 povečalo. Rezultat pa je bolj posledica odsotnosti predpostavk modela kot trdnosti ugotovitve o načrtovanju zakonskih rojstev v Sloveniji.
subject: Articles
  topic: section
subject: zakonska rodnost
  topic: keywords
subject: načrtovanje rojstev
  topic: keywords
subject: starostno specifična rodnost
  topic: keywords
subject: model Coale Trussell
  topic: keywords
subject: prelaganje rojstev
  topic: keywords
creator: JANEZ MALAČIČ
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 43
ending page: 48
doi: 10.18690/pomurska-obzorja.11.20.43-48.2024

Inovativnost, digitalizacija in uspešnost organizacije
type: item
description: Vodstva organizacij so pred izzivi kako preživeti v vedno bolj konkurenčnem boju. Biti uspešna in učinkovita organizacija je cilj vsakega vodje. Inovativnost organizacije predstavlja na poti uspešne organizacije en od bistvenih ključev V prispevku želimo predstaviti kako je z inovativnostjo slovenskih organizacij in v katerih je ta bolj prisotna. Prav tako želimo ugotoviti kako je v slovenskih podjetjih prisotna digitalizacija in kakšna je povezava z inovativnostjo.
subject: Articles
  topic: section
subject: inovativnost
  topic: keywords
subject: organizacije
  topic: keywords
subject: uspešnost
  topic: keywords
subject: digitalizacija
  topic: keywords
creator: BRANKO ŠKAFAR
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 1
ending page: 11
doi: 10.18690/pomurska-obzorja.11.20.1-11.2024

Zakaj glasba našega, slovenskega Slavka Osterca (1895-1941) ne zveni zgolj pomursko/prekmursko/prleško, pač pa kozmopolitsko?
type: item
description: Opus slovenskega glasbenega modernista Slavka Osterca je obsežen. Šteje ok. 170 del in so v času in prostoru slogovno in s tehnično-kompozicijskimi sredstvi obarvani neobaročno, ekspresionistično in neoklasicistično. Čudno je, da se je skladatelj svoji rodni Prlekiji, s tem pa posredno tudi Pomurju in Prekmurju, poklonil z le tremi deli, obdelavami ljudskega gradiva: moški zbor (a cappella) Lepa Vida (rkp. 1933; tisk 1982) in dvema samospevoma: Dere sen jas mali bija (rkp. 1930; tisk 1963) in Ko bo Turek vmrja (rkp. 1931).
subject: Articles
  topic: section
subject: opus
  topic: keywords
subject: 170 del
  topic: keywords
subject: moški zbor
  topic: keywords
subject: samospevi
  topic: keywords
creator: FRANC KRIŽNAR
rights: Copyright (c) 2024 Pomurska obzorja
date: 2024-12-21
publication date: 2024-12-21
starting page: 13
ending page: 32
doi: 10.18690/pomurska-obzorja.11.20.13-32.2024

Reciklabilnost tiskane RFID antene na digitalnem odtisu
type: item
description: Naraščanje uporabe digitalnega tiska in povečana prisotnost tiskane elektronike vplivata na reciklabilnost papirja in kakovost papirja za recikliranje. Namen naše raziskave je bil preučiti reciklabilnost digitalno tiskanih etiket opremljenih s tiskano RFID anteno. Etiketni papir smo potiskali z magenta tiskarsko barvo v elektrofotografskem postopku tiska s suhim tonerjem. Na hrbtno, nepotiskano stran papirja smo v naslednjem koraku natisnili komercialno UHF RFID anteno s funkcionalno kovinsko barvo. Ocena reciklabilnosti je bila izvedena v skladu z Ingede metodo 11 s katero se izvaja preiskus odstranitve tiskarske barve. Na recikliranih vzorcih so bile določene optične lastnosti: svetlost, ISO belina, barvnometrične lastnosti in ERIC vrednost ter število in površina nečistoč. Raziskava je potrdila dobro reciklabilnost elektrografskega tiska s suhim tonerjem in izboljšanje učinka razsivitve s flotacijo. Izkazalo se je, da prisotnost RFID oznak ne vpliva na sam postopek recikliranja in da ima zanemarljiv vpliv na optične lastnosti recikliranih vzorcev.
subject: Articles
  topic: section
subject: reciklabilnost
  topic: keywords
subject: razsivitev
  topic: keywords
subject: etiketni papir
  topic: keywords
subject: digitalni tisk
  topic: keywords
subject: tiskana elektronika
  topic: keywords
creator: Diana Gregor Svetec
creator: Andreja Pogačar
creator: Ivana Bolanča Mirković
rights: Copyright (c) 2023 Pomurska obzorja
date: 2023-08-11
publication date: 2023-08-11
starting page: 39
ending page: 47
doi: 10.18690/pomurska-obzorja.10.19.39-47.2023

Vzroki za curke plazme v Zemljinem magnetnem ovoju
type: item
description: Curki plazme v Zemljinem magnetnem ovoju so trenutno pomembna tema na področju veje znanosti, ki se ukvarja s procesi interakcije Zemlje in Sonca. Ti curki lahko popačijo magnetopavzo, zato nam poznavanje pogojev, pod katerimi nastajajo, omogoča razumevanje njihovega vpliva na magnetosfero. Trenutno prevladuje mnenje, da 97 % curkov nastane kot posledica nagubanega površja sekcije Zemljinega udarneg vala s kvazi-vzporedno geometrijo. Nedavno izvedene obsežne statistične študije teh curkov so pokazale njihov obstoj tudi dolvodno od kvazi-pravokotne sekcije Zemljinega udarnega vala, vendar zeankrat še ni jasno kateri mehanizmi vodijo k njihovemu nastanku. Tukaj analiziram štiri dogodke v kvazi-pravokotnem magnetnem ovoju, ki izpolnjujejo enega glavnih kriterijev za curke plazme in sicer povečani dinamični tlak. Ti curki niso nastali zaradi nagubanega površja udarnega vala, temveč so jih povzročili: 1) cev magnetnega pretoka v stiku s kvazi-paralelno sekcijo udarnega vala, 2) tokovna plast v odsotnosti magnetnega prevezovanja 3) izpuh povezan z magnetnin prevezovanjem in 4) zrcalni valovi.
subject: Articles
  topic: section
subject: curki plazme
  topic: keywords
subject: cevi magnetnega pretoka
  topic: keywords
subject: tokovna plast
  topic: keywords
subject: magnetno prevezovanje
  topic: keywords
subject: zrcalni valovi
  topic: keywords
creator: Primož Kajdič
rights: Copyright (c) 2023 Pomurska obzorja
date: 2023-08-11
publication date: 2023-08-11
starting page: 19
ending page: 38
doi: 10.18690/pomurska-obzorja.10.19.19-38.2023

Radiološke spremembe pljuč pri COVID-19 pljučnici
type: item
description: Radiogram pljuč in srca (RTG PC) in slikanje prsnih organov z računalniško tomografijo (CT) imata pomembno vlogo pri diagnosticiranju, prikazu začetnih sprememb in sledenju bolnikov, ki so okuženi z virusom SARS-CoV-2. RTG PC je manj občutljiva preiskava, a je hitra, enostavna in jo lahko opravimo ob bolniški postelji, obenem pa predstavlja zlati standard za kontrolo sprememb v pljučih bolnikov z COVID-19 pljučnico. CT ima visoko občutljivost v diagnosticiranju COVID-19 pljučnice. Infiltrati mlečnega stekla in konsolidacija pljučnega parenhima so glavne spremembe, ki so vidne na CT. Razporeditev infiltratov je tipično obojestranska in periferna. Manj tipične spremembe so plevralni izliv, kavitacije, pnevmomediastinum in pnevmotoraks.
subject: Articles
  topic: section
subject: COVID-19
  topic: keywords
subject: COVID-19 pljučnica
  topic: keywords
subject: računalniška tomografija
  topic: keywords
subject: radiogram pljuč in srca
  topic: keywords
subject: spremembe pljuč
  topic: keywords
creator: Marija Šantl Letonja
creator: Anamarija Meolic
rights: Copyright (c) 2023 Pomurska obzorja
date: 2023-08-11
publication date: 2023-08-11
starting page: 9
ending page: 18
doi: 10.18690/pomurska-obzorja.10.19.9-18.2023

Kapljice vode na spolzkih tekočekristalnih površinah
type: item
description: V prispevku so predstavljeni rezultati raziskav o kemijski aktivnosti mikrolitrskih kapljic vode na spolzkih poroznih površinah, ki temeljijo na anizotropnih lastnostih tekočih kristalov. Spolzke, s tekočinami impregnirane mikroporozne površine, ki odbijajo tako vodo kot olje, so zadnje desetletje v ospredju interdisciplinarnih raziskav [1-3]. Zaradi izjemnih fizikalnih lastnosti, kot so odpornost na zmrzal, samo-celjenje, optična prosojnost in funkcionalnost pri visokih tlakih, take površine obetajo številne možnosti uporabe, med drugim v medicini, pri dezinfekciji in čiščenju embalaže, prevlekah površin in pri preciznem zaznavanju kemikalij. Lani so bili izdelani prvi primerki takih površin na osnovi tekočih kristalov [4, 5], ki omogočajo selektivno spreminjanje kemijske sestave kapljic vode glede na temperaturno nastavljivo mezofazo. Izkaže se, da na drsenje kapljic prvenstveno vpliva pozicijski red tekočekristalnih molekul ob stični plasti, medtem ko je prenos kemikalij med nemešljivima tekočinama odvisen od orientacijske urejenosti mezofaze. Polzeče kapljice vode na takih površinah lahko izjemno učinkovito odstranjujejo ione težkih kovin, kar nakazuje možnosti uporabe pri varovanju okolja, v biomedicinski diagnostiki in kemijski sintezi.
subject: Articles
  topic: section
subject: kapljice
  topic: keywords
subject: tekoči kristali
  topic: keywords
subject: fazni prehodi
  topic: keywords
subject: mikrofluidika
  topic: keywords
subject: odzivne površine
  topic: keywords
creator: Uroš Tkalec
rights: Copyright (c) 2023 Pomurska obzorja
date: 2023-08-11
publication date: 2023-08-11
starting page: 1
ending page: 8
doi: 10.18690/pomurska-obzorja.10.19.1-8.2023

Človeški kapital kot trajnostno vodilo v gospodarski razvoj Pomurja
type: item
description: Slovenske statistične regije se močno razlikujejo po kakovosti človeškega kapitala, kar vpliva na njihovo gospodarsko uspešnost. V članku se osredotočamo na regijo Pomurje, kjer demografske spremembe, nizka delovna aktivnost prebivalstva, strukturne neusklajenosti v izobraževanju ter neustrezno upravljanje človeških virov močno omejujejo gospodarski razvoj. V hitro spreminjajočem okolju se moramo usmeriti v dosego trajnostnega razvoja, kar vključuje tudi doseganje trajnostnega človeškega kapitala in kompetenc. V raziskavi smo proučili pomen in smotrnost vlaganja v človeški kapital, podali vpogled v stanje proučevane regije in oblikovali predloge za dosego trajnostnega človeškega kapitala v Pomurju. Z ugotovitvami ponujamo potencialne strategije za krepitev človeškega kapitala in spodbujanje inovativnega delovnega okolja ter s tem izboljšanja stanja gospodarstva. V zaključku poudarjamo, da je vlaganje v človeški kapital dolgoročna družbena naložba, ki lahko regiji daje konkurenčno prednost ter vodi v njen gospodarski razvoj.
subject: Articles
  topic: section
subject: človeški viri
  topic: keywords
subject: človeški kapital
  topic: keywords
subject: kompetence trajnostnega razvoja
  topic: keywords
subject: gospodarski razvoj
  topic: keywords
subject: Pomurje
  topic: keywords
creator: Andreja Kumer
creator: Nina Kotnik
creator: Dominik Škrinjar
rights: Copyright (c) 2023 Pomurska obzorja
date: 2023-08-17
publication date: 2023-08-17
starting page: 195
ending page: 214
doi: 10.18690/pomurska-obzorja.10.18.195-214.2023

Model krožnega gospodarstva in trajnostne rešitve recikliranja gradbenih odpadkov
type: item
description: V gradbeništvu nastanejo velike količine odpadkov, ki jih pogosto prehitro zavržemo med odpadke. Ponovna uporaba, uporava sekundarnih materialov in ter njihovo recikliranje, dokler je to mogoče sta ključna, da zagotovimo dovolj naravnih virov po katerih so vse večje potrebe. Obstaja kar nekaj možnih rešitev oz. načinov za ponovno uporabo gradbenih odpadkov, kot npr. asfalta, elektrofiltrskega pepela, cestnih pometkov, jalovine itd., katere predstavljamo v prispevku. Podjetje Nigrad že uporablja različne načine s katerimi predeluje različne vrste gradbenih odpadkov. Te načine smo preučili in raziskali mogoče izboljšave. Za predelavo cestnih pometkov in mulja pa smo poiskali najboljše možnosti predelave, saj predelave teh odpadkov podjetje še ne izvaja. Opravili smo tudi analizo ocen odpadkov s katerih podjetje predeluje odpadke. Na koncu smo svoje ugotovitve in pripravljene vsebine integrirali v Model krožnega gospodarstva in trajnostnih rešitev za recikliranje gradbenih odpadkov, ki bo še izboljšal krožno gospodarstvo v podjejtu in njegovo trajnostni naravnanost ter družbeno odgovornost.
subject: Articles
  topic: section
subject: gradbeni odpadki
  topic: keywords
subject: recikliranje
  topic: keywords
subject: krožno gospodarstvo
  topic: keywords
subject: trajnost
  topic: keywords
subject: sekundarni materiali
  topic: keywords
creator: Nejc Časar
creator: Robert Šket
creator: Eva Gradišnik
rights: Copyright (c) 2023 Pomurska obzorja
date: 2023-08-17
publication date: 2023-08-17
starting page: 169
ending page: 194
doi: 10.18690/pomurska-obzorja.10.18.169-194.2023

Modeli za okrepitev raziskovalnega potenciala Pomurja
type: item
description: Pomurje kot regija za gospodarski razvoj mora okrepiti svoj raziskovalni potencial. Dejstvo je, da je Pomurje ena najbolj zapostavljenih regij, zaradi česarperspektivni mladi kadri »bežijo« iznje, saj ne nudi zadostne celovite spodbude in podpore mladim, talentiranim posameznikom, raziskovalcem in drugim. To pomeni, da je potrebno opolnomočiti organizacije, da bodo razvijale področje raziskovanja za zagotavljanje nadaljnjega obstoja in razvoja. Organizacije morajo raziskovalno dejavnost prevzeti kot pozitivno in kot način za izboljšanje svojega poslovanja in doseganje dolgoročnega uspešnega poslovanja. Po drugi strani pa je potrebno opolnomočiti potencialne raziskovalce, da bodo raziskovanje identificirali kot svoj potencial in ga predano uresničevali. To pomeni, da bodo izvajali aktivnosti, ki bodo pripomogle k uresničitvi njihovega raziskovalnega potenciala in hkrati pripomogle k razvoju regije.
subject: Articles
  topic: section
subject: raziskave
  topic: keywords
subject: raziskovalec
  topic: keywords
subject: Pomurje
  topic: keywords
subject: krkrepitev raziskovalne dejavnosti
  topic: keywords
subject: SWOT
  topic: keywords
creator: Robert Šket
creator: Maša Jazbec
creator: Andreja Kumer
creator: Davor Ornik
creator: Nina Kotnik
rights: Copyright (c) 2023 Pomurska obzorja
date: 2023-08-17
publication date: 2023-08-17
starting page: 139
ending page: 168
doi: 10.18690/pomurska-obzorja.10.18.139-168.2023

Vpliv podnebnih sprememb na razvoj medonosne čebele
type: item
description: Podnebne spremembe so tu. Posledice bodo nepredvidljive, če ne bomo takoj ukrepali in se pričeli nanje prilagajati tudi na področju čebelarstva. Tradicionalno uveljavljene modele tehnologij, in sicer vzreje čebeljih družin, zdravstvenega varstva itd., bomo najverjetneje morali v določenih segmentih spremeniti in jih prilagoditi tako, da zaradi podnebnih sprememb ne bodo negativno vplivali na v evoluciji razvoja vzpostavljene zakonitosti biologije čebel. Potrebno si bo odgovoriti na številna vprašanja, še najprej pa bo potrebno vse morebitne spremembe proučiti in jih na osnovi trenutnih znanj njihov negativni vpliv na čebele omiliti ali celo preprečiti. Torej tudi na področju čebelarstva potrebujemo strategijo prilagajanja na podnebne spremembe.
subject: Articles
  topic: section
subject: medonosna čebela
  topic: keywords
subject: klima
  topic: keywords
subject: podnebne spremembe
  topic: keywords
subject: biologija razvoja
  topic: keywords
subject: čebelja paša
  topic: keywords
creator: Stanko Kapun
rights: Copyright (c) 2023 Pomurska obzorja
date: 2023-08-17
publication date: 2023-08-17
starting page: 133
ending page: 138
doi: 10.18690/pomurska-obzorja.10.18.133-138.2023

Zoltan Kerčmar, evangeličanski duhovnik in informator UDV
type: item
description: Na Apaškem polju je živelo z ostalimi iz radgonskega okraja okoli 300 vernikov evangeličanske cerkve. Njihov položaj se je poslabšal v času druge svetovne vojne, ki jo je dokaj spretno vodil Zoltan (Zlatko) Kerčmar (1902-1962). Nova oblast ga je vključila v politično delo v kraju a ga je v začetku marca 1948 aretirala UDV zaradi klevetanja režima. Pod pritiskom je postal sodelavec UDV- informator s kodnim imenom »Matej«. Pisno je poročal o organiziranosti in delovanju vodstva cerkve v Pomurju ter o sedemnajstih družinah z apaškega območja. Poročal je, da so ljudje kritični do številnih ukrepov nove oblasti, predvsem na gospodarskem področju.
subject: Articles
  topic: section
subject: Apače
  topic: keywords
subject: evangeličanska cerkev
  topic: keywords
subject: informator
  topic: keywords
subject: okraj
  topic: keywords
subject: UDV
  topic: keywords
creator: Ivan Rihtarič
rights: Copyright (c) 2023 Pomurska obzorja
date: 2023-08-17
publication date: 2023-08-17
starting page: 125
ending page: 132
doi: 10.18690/pomurska-obzorja.10.18.125-132.2023

Hrvaška, madžarska, slovenska glasba nas bogati, povezuje, se oglaša in združuje povsod; je brezmejna in univerzalna
type: item
description: Hrvaški, madžarski in slovenski glasbeniki skozi čas in prostor zaokrožajo glasbeno podobo ljudske in umetne, umetniške glasbe treh dežel, držav. Obravnavamo jih s skupnim imenovalcem Panonije oz. pomurske in prekmurske ravnice, Blatnega jezera, skratka gre za glasbo, ki je na določenih prostorih in brez obzira na nacionalne in državne meje, kolikor toliko enotna; pa najsi gre za muziko, ki je vokalna, inštrumentalna ali/in vokalno inštrumentalna. Glasbena umetnost, ki jo obravnavamo, je značilna in popularna tako za lokalno kot tudi za globalno pojavo, pri tem pa je marsikatera od njenih pojavnosti zdaj že univerzalna: evropska in svetovna. Ravno zaradi univerzalnosti (glasbenega in plesnega) jezika, popularnosti in različnih ravni njene pojavnosti in recepcije, je še kako značilna in celo popularna. Tako se posamično dotikamo hrvaške, madžarske in slovenske glasbene zapuščine in sedanje glasbeno plesne pojavnosti. Njihova brezmejnost, vsebinsko in oblikovno bogastvo, povezovanje tudi zunaj glasbene umetnosti (nacionalno in državno), univerzalno oglašanje in združevanje pa so že sociološke funkcije, ki se marsikdaj pripisujejo umetnostnim, pedagoškim in znanstvenim pogledom na muziko v celoti.
subject: Articles
  topic: section
subject: Blatno jezero
  topic: keywords
subject: ljudska glasba
  topic: keywords
subject: umetna-umetniška glasba
  topic: keywords
subject: Panonija
  topic: keywords
subject: tri dežele
  topic: keywords
creator: Franc Križnar
rights: Copyright (c) 2023 Pomurska obzorja
date: 2023-08-17
publication date: 2023-08-17
starting page: 103
ending page: 124
doi: 10.18690/pomurska-obzorja.10.18.103-124.2023

Coalovi indeksi v Sloveniji
type: item
description: Coalovi indeksi so bili definirani in uporabljeni za analizo dejavnikov rodnosti in njihovih sprememb v času demografskega prehoda v Evropi. Kljub starosti pa še zmeraj lahko pokažejo, kako pomembni sta zakonska rodnost in rodnost izven zakonske zveze ter primerjavo dejanske rodnosti z maksimalno rodnostjo Huteritov. Coalovi indeksi za Slovenijo kažejo, da se je med letoma 1991 in 2021 povečal pomen tako poročnosti kot rojevanj izven zakonske zveze. Vse to pa ni vodilo do povečanja naše splošne rodnosti, saj je prišlo do izrazitih strukturnih sprememb v smeri od poročanja k ne-poročanju.
subject: Articles
  topic: section
subject: coalovi indexi
  topic: keywords
subject: Slovenija
  topic: keywords
subject: zakonska in izvenzakonska rodnost
  topic: keywords
subject: demografija
  topic: keywords
subject: demografski prehod
  topic: keywords
creator: Janez Malačič
rights: Copyright (c) 2023 Pomurska obzorja
date: 2023-08-17
publication date: 2023-08-17
starting page: 97
ending page: 102
doi: 10.18690/pomurska-obzorja.10.18.97-102.2023

Metafore v diskurzu o podnebnih spremembah v slovenskih, nemških in madžarskih medijih
type: item
description: Varovanje podnebja je v domačem in mednarodnem javnem razmišljanju postalo središče pozornosti že pred nevarno situacijo, ki jo je povzročil koronavirus. Virus in vojna v Ukrajini pa sta močno spremenila politično agendo in postavila varnostna vprašanja na prvo mesto, pred boj proti podnebnim spremembam. Globalno segrevanje in podnebne spremembe mnogi dojemajo kot znanstveno dokazano dejstvo, ki ga povzročajo številne človekove dejavnosti, podnebni skeptiki pa dvomijo o obstoju podnebnih sprememb in človekovem vplivu nanje. V prispevku obravnavamo diskurz o podnebnih spremembah v slovenskih, nemških in madžarskih medijih, fokus je na diskurznih akterjih s področja politike, znanosti in medijev. Zanima nas, kako so prikazane podnebne spremembe in kateri metaforični okviri prevladujejo v poročanju o njih. Pri tem se naslanjamo na kognitivno teorijo metafore Lakoffa in Johnsona (1980) ter Steenov (2008) tridimenzionalni model metafore. Pri analizi diskurza se opiramo na metodo kritične analize diskurza (Fairclough in Wodak 1997, van Dijk 1999).
subject: Articles
  topic: section
subject: podnebne spremembe
  topic: keywords
subject: globalno segrevanje
  topic: keywords
subject: diskurz
  topic: keywords
subject: komunikacija
  topic: keywords
subject: mediji
  topic: keywords
creator: Melanija Larisa Fabčič
creator: Elizabeta Bernjak
rights: Copyright (c) 2023 Pomurska obzorja
date: 2023-08-17
publication date: 2023-08-17
starting page: 73
ending page: 96
doi: 10.18690/pomurska-obzorja.10.18.73-96.2023

Ali imamo energetično, gospodarsko in finančno krizo v EU? Ali v globalnem svetu EU izgublja konkurenčno sposobnost?
type: item
description: Veliki državni dolgovi v nekaterih državah EU (IT, FR, ES, PT..), migracije, covid, vojna v Ukrajini, pomanjkanje energentov, draga elektrika, plin in goriva, pitna voda, osnovna hrana, globalno segrevanje, velika inflacije, zadolženost ... vse krize imajo skupni imenovalec, smo priča možnega civilizacijskega propada. To ni konec sveta ali izumrtje človeštva, to je velika sprememba življenjskega sloga. Vsaka civilizacija je imela obdobja rasti, vrhunca in padca. Danes, svetovno gospodarstvo, močno čuti posledice covidove krize, rekordne inflacije in ruske invazije v Ukrajini. Smo v globalni krizi. Problem je, da nimamo več kam in iz česa rast. Bo to tehnološka izjemna zapletenost, ranljivost družbenega sistema, energijsko velika zahtevnost, ki jo bomo morali rešiti. Izbruh vojne v Ukrajini in posledična energetska kriza in Green Deal sta razgalila težave nedelujočega enotnega trga EU. Enotni trg bi načeloma moral preprečevati nenormalno izkoriščanje prevladujočega tržnega položaja bodisi prodajalca ali pa tudi kupca. Toda letošnje podražitve kažejo, da trg ne deluje. Visoke cene energije (sankcije proti RF zaradi vojne na Ukrajini) bo evropsko industrijo naredilo nekonkurenčno in po vsej verjetnosti spodbudilo njen zaton.
subject: Articles
  topic: section
subject: EU
  topic: keywords
subject: EZ
  topic: keywords
subject: makroekonomika
  topic: keywords
subject: zelena energija
  topic: keywords
subject: krize
  topic: keywords
creator: Florian Margan
rights: Copyright (c) 2023 Pomurska obzorja
date: 2023-08-17
publication date: 2023-08-17
starting page: 55
ending page: 72
doi: 10.18690/pomurska-obzorja.10.18.55-72.2023